**Tisztelt Szerkesztőség!**

**Közép-Európában először elstartol az IRONMAN® 70.3®** **nemzetközi triatlon verseny mezőnye! Öt kontinens közel hatvan országából több mint 1 500 sportember érkezik Budapestre és vág neki 2014. augusztus 23-án a komoly kihívást jelentő távok teljesítéséhez. A versenyzők között olyan nemzetközi és hazai világklasszis sportembereket is köszönthetünk, mint Dariusz Michalczewski világbajnok lengyel ökölvívó, Kovács István Koko olimpiai és világbajnok ökölvívó, Székely Bulcsú olimpiai bajnok vízilabdázó, Hirling Zsolt evezős világbajnok, Gyenesei Leila öttusa világbajnok, valamint számos élsportoló és közéleti személyiség. A versenyt komoly civil támogatottság és figyelem is jellemzi: 700 önkéntes segíti, illetve legalább 50 ezer néző biztatja a versenyzőket a pálya mentén, és több millió ember követi világszerte a televíziós közvetítéseket. Az IRONMAN a globális triatlonsport F1-sorozata, a budapesti eseménnyel Magyarország felkerült a triatlon világtérképre.**

**A sajtótájékoztatón beszédet mond:**

**Uwe Weigert**,World Triathlon Corporation Európai Licensz Események versenyigazgatója,

**dr. Simicskó István**,Emberi Erőforrások Minisztériumának sportért felelős államtitkára,

**dr. Szentes Tamás**,Budapest főpolgármester-helyettese,

**dr. Bátorfi Béla**,a Magyar Triatlon Szövetség elnöke,

**Kropkó Péter,** 6-szoros IRONMAN győztes, 4-szeres Strongman Japan győztes, 12-szeres triatlon magyar bajnok, a Kropkó Promotion ügyvezetője**.**

.

**Időpont:** 2014. augusztus 21. 11.00 -13.30 óra

**Helyszín:** Öbölház Rendezvényközpont, 1117 Budapest, Kopaszi Gát 2.

**Regisztráció a sajtótájékoztatóra és technikai információk:**

* A meghívó névre szól, de a szervezőkkel való előzetes egyeztetést követően az adott médiumon belül átruházható.
* Részvétel a sajtótájékoztatón kizárólag előzetes regisztrációval lehetséges.
* Kérjük, érkezéskor a Sajtóregisztrációt keresse, az eligazodást irányító tábla segíti.
* Parkolási információ: előzetesen leadott rendszám alapján ingyenesen parkolhat az Infopark parkolójában kialakított IRONMAN VIP Parkolóban. A parkoló elhelyezkedését mutató térképet csatoljuk.
* A sajtótájékoztatóra való jelentkezés nem jelent automatikus akkreditációt a verseny idejére.

**Sajtóakkreditáció a versenyre az alábbi linken igényelhető**:

<https://ironmaneurope.wufoo.com/forms/ironman-media-2014-english/>

Kérjük, hogy **a sajtótájékoztatóra szóló részvételi szándékát jelezze 2014. augusztus 19-én 16.00 óráig** az alábbi elérhetőségek valamelyikén:

Bereczki Annamária, Pressinform

Email: [bereczki@pressinform.hu](mailto:cseh@pressinform.hu)

Telefon: +36 1 470 2050

Megtisztelő jelenlétére számítunk!